Stadler Flirt Keila jaamas
Droonivideo uut Jänese raudteesilda ületavast Elroni rongist 2021. aasta septembris
**AS Eesti Liinirongid** (varasem *Elektriraudtee AS*) on Eesti reisirongide operaatorfirma, mis tegutseb kaubamärgi **ELRON** all. Firma ainuomanik on Eesti riik.

2016. aastal tehti Elroni rongidega 6,8 miljonit reisi, aastane kasv oli 4%.

2018. aasta esimeses pooles sõideti rongiga 3 861 000 korda, kokku tehti üle 280 000 reisi rohkem kui aasta tagasi. Kasv oli mullusega võrreldes 8%.[*viide?*]

2021. aastal suurenes rongiga reisijate arv 2020. aastaga võrreldes ligi 100 000 võrra – aasta jooksul tehti 6,1 miljonit reisi. 

Alates 2021. aastast sõidavad Elroni elektrirongid üksnes taastuvenergial.

Juhtimine
---------

2017. aasta juuni seisuga oli Elroni juhatuse esimees Andrus Ossip ja juhatuse liige Riho Seppar. Ettevõtte nõukogusse kuulusid Hindrek Allvee (al 2017 mai), Kai Realo (al 2017 mai), Kalle Viks (al 2017 mai) ja Siiri Odrats-Koni (al 2014).

2018. aasta juuli seisuga oli Elroni juhatuse esimees Olle Tischler ja juhatuse liige Riho Seppar. Ettevõtte nõukogusse kuulusid Siiri Odrats-Koni (nõukogu esimees), Hindrek Allvee, Kai Realo ja Kalle Viks.

2022. aasta oktoobri seisuga oli Elroni juhatuse esimees Lauri Betlem ja juhatuse liige Riho Seppar. Ettevõtte nõukogusse kuulusid Andres Allikmäe (nõukogu esimees), Hindrek Allvee, Andres Uusoja ja Kalle Viks.

Ajalugu
-------

AS Elektriraudtee rongid ER2 Balti jaamas (2006)
Elroni Stadler FLIRT rong lahkumas Ilumetsa raudteepeatusest
1962. aastal avatud Pääsküla depoo
Droonivideo Aegviidu jaama saabuvast Elroni rongist
Elroni Stadler FLIRT tüüpi reisirongid Balti jaamas
Elektriraudtee Aktsiaselts tekkis 23. detsembril 1998 AS Eesti Raudtee jagunemisel, iseseisvat majandustegevust alustati 1. jaanuarist 1999. Esialgu kuulusid kõik aktsiad aktsiaseltsile Eesti Raudtee, 15. novembril 2000 läksid need üle Eesti Vabariigile.

Oktoobris 2013 vahetas Elektriraudtee oma nime Eesti Liinirongide vastu, sest 2014. aastast pidi ettevõte hakkama teenindama reisirongiliine üle kogu Eesti, nii elektri- kui ka diiselrongidega, mistõttu poleks vana nimi sobinud. 1. jaanuaril 2014 võttiski Elron üle seni Edelaraudtee teenindada olnud liinid.

Elron teenindab reisijaid Stadler FLIRT rongidega 17 liinil neljas suunas. Lääne suunas teenindatakse liine Tallinnast Pääskülla, Keilasse, Paldiskisse, Kloogaranda, Riisiperre ja Turbasse, edela suunas Viljandisse, Türile ja Raplasse. Ida suunas sõidavad rongid Tartusse (nii tava- kui ka ekspressrongid), Narvasse, Rakverre ja Aegviitu. Kagu suunas teenindatakse liine Tartu–Põlva–Koidula (suviti pikendatakse Piusani) ja Tartu–Elva–Valga. Käigus on ka Jõgeva–Tartu rongid. Varem on toiminud ka liinid Tallinn–Lelle ja Lelle–Pärnu.

Oktoobris 2020 teatas Elron, et ostab Tšehhi ettevõttelt Škoda Vagonka A.S. kuus reisirongi optsiooniga tellida hiljem veel kümme rongi. Rongid saabuvad Eestisse 2024. aasta teises pooles ning need hakkavad peamiselt teenindama Tallinna–Tartu rongiliini.

Rongipark
---------

Elroni rongipark koosneb 38 Stadler FLIRT tüüpi rongist, millest 18 on elektrirongid ja 20 diiselrongid. Need võeti Eestis kasutusele aastatel 2013–2014.

**Elroni rongipark** | Koosseis | Vaguneid | Istekohti | Kasutuses | Märkused |
| --- | --- | --- | --- | --- |
| I kl | II kl |
| Stadler FLIRT EMU | 3 | 196 | 12 |  |
| Stadler FLIRT EMU | 4 | 274 | 6 |  |
| Stadler FLIRT DMU | 2 | 16 | 105 | 6 |  |
| Stadler FLIRT DMU | 3 | 24 | 161 | 8 |  |
| Stadler FLIRT DMU | 4 | 48 | 166 | 6 |  |
| Kokku | 38 |  |

Koosseisude nimed | Koosseisu
number | Koosseisu nimi | Liik | Ehitatud | Märkused |
| --- | --- | --- | --- | --- |
| 1401 | Kegel | EMU | 09.2012 |  |
| 1402 | Charlottenhof | EMU | 10.2012 |  |
| 1403 | Lendav Läänlane | EMU | 12.2012 |  |
| 2404 | Pahlen | DMU | 08.2012 |  |
| 2305 | Mulgi Ekspress | DMU | 01.2013 |  |
| 1406 | Bussnang | EMU | 04.2013 |  |
| 1407 | Pääsküla | EMU | 05.2013 |  |
| 1408 | Orle | EMU | 05.2013 |  |
| 1309 | Berta | EMU | 05.2013 |  |
| 1310 | Kedder | EMU | 05.2013 |  |
| 1311 | Riesenberg | EMU | 05.2013 |  |
| 2312 | Fellin | DMU | 05.2012 |  |
| 2313 | Pernau | DMU | 05.2012 |  |
| 2314 | Hermet | DMU | 06.2013 |  |
| 2315 | Johanna | DMU | 06.2013 |  |
| 1316 | Koit | EMU | 06.2013 |  |
| 2317 | Susanna | DMU | 06.2013 |  |
| 2318 | Pitka | DMU | 06.2013 |  |
| 1319 | Hämarik | EMU | 06.2013 |  |
| 2320 | Luule | DMU | 07.2013 |  |
| 1321 | Päike | EMU | 07.2013 |  |
| 2422 | Reval | DMU | 07.2013 |  |
| 1323 | Tulihobune | EMU | 08.2013 |  |
| 1324 | Apelsin | EMU | 08.2013 |  |
| 2425 | Dorpat | DMU | 10.2013 |  |
| 1326 | Pikne | EMU | 08.2013 |  |
| 1327 | Elektra | EMU | 09.2013 |  |
| 2428 | Krull | DMU | 10.2013 |  |
| 1329 | Kõu | EMU | 10.2013 |  |
| 1330 | Amandus | EMU | 10.2013 |  |
| 2431 | Tarapita | DMU | 10.2013 |  |
| 2432 | Balti Ekspress | DMU | 11.2013 |  |
| 2233 | Lembitu | DMU | 02.2013 |  |
| 2234 | Werro | DMU | 12.2013 |  |
| 2235 | Pölwe | DMU | 01.2014 |  |
| 2236 | Pisuhänd | DMU | 02.2014 |  |
| 2237 | Linda | DMU | 03.2014 |  |
| 2238 | Martino | DMU | 04.2014 |  |

Vaata ka
--------

* Eesti raudteetransport
* Edelaraudtee
* GO Rail
* Eesti Raudtee
* Stadler FLIRT

Viited
------

1. ↑  Kaubamärkide andmebaas, vaadatud 4. jaanuar 2014
2. ↑  Elron: Rongiga reisijate arvu kasv kiirenes aasta lõpus, vaadatud 5. veebruaril 2017
3. ↑  Elroni elektrirongid sõidavad alates sellest aastast üksnes taastuvenergial; Järva Teataja, 13.01.2021
4. ↑  "Tegevus ja juhtimine". *elron.ee*. Originaali arhiivikoopia seisuga 6. juunil 2017. Vaadatud 21. juuni 2017. `{{netiviide}}`: kontrolli kuupäeva väärtust: `|Arhiivimisaeg=` (juhend)
5. 1 2  "Tegevus ja juhtimine". *elron.ee*. Originaali arhiivikoopia seisuga 17. juuli 2018. Vaadatud 17. juulil 2018.
6. ↑  Elron: Peatused (vaadatud 13. jaanuaril 2016)
7. ↑  "Uued rongid ehitab Škoda". *Elron*. Vaadatud 14. november 2020.
8. ↑  "Elron: Rongidest (vaadatud 13. jaanuaril 2016)". Originaali arhiivikoopia seisuga 25. märts 2016. Vaadatud 13. jaanuaril 2016.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Elron** |

* Elroni koduleht
* Urmas Tooming. Elektriraudtee ostab 18 tuliuut elektrirongi Postimees.ee, 31. märts 2009